text: Стойността на имотите в Лондон е намаляла с 40 млрд. паунда след референдума:: Investor.bg
  Цените на луксозните имоти в британската столица отбелязват първо тримесечие без спад от края на 2015 г. насам
  В друг свой доклад от тази седмица Savills съобщи, че цените на луксозните имоти в Лондон са престанали да намаляват в трите месеца до юни тази година. Това е първото тримесечие без понижение на цените на луксозните имоти от третото тримесечие на 2015 г. От 2014 г. насам общата стойност на луксозните жилища в централните части на британската столица намалява с 20 на сто.
  Кук смята, че данните ще дадат на продавачите причина за известен оптимизъм. "Изправени сме пред голяма несигурност за това какво ще означава новият премиер за Brexit, икономиката и най-вече данъчната политика, така че пазарите на луксозни имоти ще останат чувствителни в ценово отношение до края на 2019 г.", коментира той.
  Тази седмица беше съобщено, че Борис Джонсън, който е фаворит за наследник на Тереза Мей като премиер, обмисля да премахне гербовия налог върху жилища на цена до 500 хил. паунда в рамките на извънреден бюджет преди Brexit без сделка. Джонсън смятал също така да понижи гербовия налог за по-скъпите жилища, след като бившият финансов министър Джордж Озбърн повиши налога за луксозните имоти през 2014 г.